text: 17 Jesús perdonanapaq wakichisqa kasqanqa, imaynachus Pedrowan kasqanpi aswan sutʼi rikukun. Pedroqa Jesusta mayta munakurqa. Jesús Jallpʼapi 14 Nisán chʼisillatawanña kawsachkaptin, Pedro nirqa: "Señor, qanwanqa mana carcelllamanchu rinaypaj wakichisqa kani, astawanqa wañunaypajpis", nispa. Pisi horasninmantaq, kimsa kutita mana riqsisqanta nirqa. Chantá imachus kasqanmanta Biblia nin: "Señorqa kutirikuspa, Pedrota qhawarerqa", nispa. "Jawaman llojsispataj, Pedroqa [juchallikusqanmanta mayta llakikuspa] sonqo nanayta waqarikorqa". Jesús wañupusqan pʼunchaypitaq, ichapis tapukurqa: "¿Señorniy perdonawanmanchu karqa?", nispa (Lucas 22:33, 61, 62).